

**СКАНДИНАВИЯ - самолет**

 **С посещение на най-големия фиорд**

**Автобусна екскурзия 8 дни / 7 нощувки**

**Цена** : 895 евро / 1750 лв.

**Дати :**20.08.2013

**Цената включва:**

* - самолетен билет София - Копенхаген и Стокхолм – София;
* - 7 нощувки в двойни стаи и четворни кабини – по една в Копенхаген, на круизния кораб DFDS Копенхаген – Осло, в Осло, на Зьоне фиорд, в Стокхолм, две на ферибот на Силия лайн Стокхолм – Хелзинки;
* - транспорт с комфортен автобус;
* - екскурзовод на български език

**Цената не включва:**

* - летищни такси - 125 € (летищните такси подлежат на потвърждение);
* - доплащане за единична стая;
* - допълнителна медицинска застраховка с покритие 5000 евро - 8 лв., над 65 г. – 12 лв., над 70 г. – 16 лв.; над 75 г. - 24 лв.
* - по желание настаняване в двойна каюта за общо 3 нощувки на круизните кораби - 140 евро на човек;
* - екскурзия по желание до замъка на Хамлет - 20 евро за транспорт + входна такса 65 DKK
* \*Актуализирани входни такси по обектите /всички посочени такси са с включено намаление за групи от минимум 20 туристи/

**С тази екскурзия ще посетите:** Копенхаген - Осло - Зогнефиорд - Стокхолм – Хелзинки

**Туристическа програма:**

**1 Ден София – Копенхаген**

Полет София - Копенхаген. Трансфер до хотела. Цял ден, посветен на Копенхаген – компактен град, разполагащ с ограничено пространство, най-достъпният от Скандинавските градове, оазис на спокойствието, толерантността и културата. Обликът му се формира от каменни къщи от 17век, павирани площади и зелените шпилове на църквите, пресъздаващи чара на миналото – викинги и Андерсенови приказки. Ще бъдете очаровани от спокойния живот, високия стандарт, възпитаните, приветливи скандинавци. Стройни, синеоки скандинавци и красиви русокоси скандинавки са богатството на тази земя. Свободно време. Нощувка .

**2 Ден Копенхаген- Осло**

Закуска. Панорамна обиколка на града с местен екскурзовод на български език и разглеждане на Кметството с паметника на Андерсен, Чърчил парк със замъка Касталет и статуята на малката русалка, фонтана Гифион, посветен на “майка Дания”, Mраморната катедрала, площада с двореца Амалиенборг, Кралския театър, двореца Кристиянборг приютил Датския парламент и др. В 15,00ч. отпътуване за пристанището. Чекиране на пътниците от 15,30-16,30ч. Отпътуване в 17,00ч. с единият от двата най-големи и модерни круизни кораба на DFDS за Осло - ”Короната на Скандинавия” с барове и ресторанти, казино, free shop и др. Нощувка в каюти.

**3 ден Осло – Зогнефиорд**

В 9.30 ч. пристигане в Осло. Отпътуване за Зогнефиорд, втори по дължина в света. След обяд фериботен круиз по Nærøyfjord, един от ръкавите на 205-километровия Зогнефиорд и считания за най-тесен фиорд в света с едни от най-впечатляващите гледки в тази област. Спирка в Ундредал, където ще пробвате местното козе сирене и посещение на най-малката църква в Норвегия. Нощувка в района на Зогнефиорд .

**4ден Осло**

Закуска. Отпътуване за Осло. Панорамна обиколка на Осло– Кралския дворец, Кметството, замъка “Акершус”, парка “Вигеланд”. Свободно време. Настаняване в хотел в района на Осло.

**5 ден Стокхолм**

Закуска. Отпътуване за Стокхолм, "Гигантът на севера" - най-големият град в Скандинавия и една от най-красивите столици в света. Слънчеви улици опасват зелените острови, а кокетни стари сгради лениво се перчат в лазурното небе. Не е за вярване, че шведската столица е едно от най-прекрасните места за летен отдих в Европа. Свеж и слънчев, с минало и дух, разказан в над 70 музея. Пристигане следобяд и настаняване в хотел. Вечерна разходка за първо запознанство с града. Нощувка в Стокхолм .

**6 ден Стокхолм**

Закуска. Туристическа програма в Стокхолм: Гамла Стан – сърцето на стария град с Кралския дворец, Кметството със “Златната зала”, която всяка година приютява бала в чест на Нобеловите лауреати. 17.00 ч. отпътуване за финландската столица Хелзинки с круизен кораб на “Силия лайн”, разполагащ с кариоки бар, басейн, сауна, казино, free shop, дискотеки и огромна търговска част. Специалната анимация на борда гарантира едно невероятно морско пътуване сред 24 000 острова на Стокхолмския архипелаг. Нощувка в каюти .

**7 ден Хелзинки**

В 10.00 ч. пристигане в Хелзинки. Панорамна обиколка на града – панорамен тур с впечатляващата сграда на Финския парламент, Скалната църква, паметника на Сибелиус. Вечерта обратно отпътуване за Стокхолм с круизния кораб. Нощувка в каюти.

**8 ден Стокхолм**

9.30 ч. пристигане в Стокхолм. Посещение на “Ваза-музей”, по желание разходка с корабче. Свободно време. Трансфер до летището. Полет Стокхолм - София.

**Програмата в Стокхолм:**Парламента, Кралският дворец /120 SEK/, Музея Ваза /130 SEK/, Кметството /100 SEK/, Разходка с корабче 165 SEK
**Програмата в Осло:**Замъка Акершус /50 NOK/, Кралският дворец, Кметството, Парка Фрогнер, Бигдьой – Музея на Викингските кораби 35 NOK и Фрам 60 NOK, Музея Кон-Тики /50 NOK/, Разходка с корабче в Осло фиорд 130 NOK, Круиз по един от ръкавите на Зогнефиорд - 250 NOK
**Програмата в Копенхаген:**Парка Тиволи /90 DKK/, Борсата, Статуята на Малката русалка, Глиптотеката /50 DKK/, Розенборг 65 DKK, замъка на Хамлет 65 DKK

Практически съвети (препоръки):
По време на пътуването по фиордите ще Ви бъдат необходими връхна дреха (яке), дъждобран и затворени обувки; Препоръчително е да разполагате с по–малка пътна чанта или куфар, в които ще вземете най–необходимите Ви вещи за двудневното пътуване с ферибот (Стокхолм - Хелзинки). Това се налага поради факта, че няма да имате достъп до останалата част от багажа си; Всяка каюта разполага с гардероб, климатик, радио, собствен санитарен възел с баня и сешоар). На разположение на пасажерите са конферентна зала, детски кът, нощен клуб, дискотека, казино, спа център, джакузи и басейни, а между отделните етажи има удобни асансьори; Препоръчваме обмяната на местна валута (датски, шведски и норвежки крони) да се направи в България, преди отпътуване – курсът е по-изгоден, а и спестявате време.

**Валути:**

* Дания - 1 EUR - 7.45 DKK
* Швеция - 1 EUR - 8.62 SEK
* Норвегия - 1 EUR - 7.33 NOK
* Румъния - 1 EUR - 4.54 RON
* Германия - EUR
* Финландия - EUR